b'\n_START_ARTICLE_\nDancer in the Dark\n_START_SECTION_\nArgument\n_START_PARAGRAPH_\nEn els anys 1960, Selma, immigrant txeca, s\'instal\xc2\xb7la a una petita ciutat industrial dels Estats Units, amb el seu fill Gene, de dotze anys._NEWLINE_Afectada d\'una malaltia heredit\xc3\xa0ria que amena\xc3\xa7a de tornar-la cega, Selma treballa a una f\xc3\xa0brica metal\xc2\xb7l\xc3\xbargica m\xc3\xa9s enll\xc3\xa0 de les seves capacitats i sense tenir en compte les normes de seguretat._NEWLINE_Intenta reunir prou diners per poder pagar l\'operaci\xc3\xb3 que hauria de preservar el seu fill de la mateixa malaltia i de la ceguesa._NEWLINE_Fugint de les seves preocupacions quotidianes gr\xc3\xa0cies a la m\xc3\xbasica i al ball, participa en una com\xc3\xa8dia musical organitzada per la coral del seu barri. Per\xc3\xb2 Selma se sacrifica completament per salvar, malgrat tot, el seu fill.\n_START_SECTION_\nComentaris\n_START_PARAGRAPH_\nAquest drama musical compta amb les actuacions de la cantant islandesa Bj\xc3\xb6rk, l\'actriu francesa Catherine Deneuve, i el suec Peter Stormare._NEWLINE_Es tracta d\'una coproducci\xc3\xb3 en qu\xc3\xa8 van participar Dinamarca._NEWLINE_L\'ambient \xc3\xa9s pesat, per\xc3\xb2 els passatges musicals ho equilibren i saben submergir-nos en una poesia que \xc3\xa9s un dels atractius de la pel\xc2\xb7l\xc3\xadcula._NEWLINE_La simbologia del sacrifici de la dona \xc3\xa9s sens dubte menys ric que en Breaking the waves, per\xc3\xb2 resta tanmateix molt agressiu. Bj\xc3\xb6rk efectua una interpretaci\xc3\xb3 espaterrant, i sap mostrar-se atractiva i tr\xc3\xa0gica. La pel\xc2\xb7l\xc3\xadcula constitueix a m\xc3\xa9s a m\xc3\xa9s una cr\xc3\xadtica virulenta de les condicions de treball a l\'Am\xc3\xa8rica liberal dels anys 1990 i sobretot, finalment, una molt forta acusaci\xc3\xb3 contra la pena de mort als Estats Units i les seves injust\xc3\xadcies socials._NEWLINE_El realitzador dan\xc3\xa8s ha volgut, amb aquesta pel\xc2\xb7l\xc3\xadcula, sortir de les regles del seu "Dogma 95" (10 regles molt estrictes que donen un cinema depurat sense cap artifici i sense morts) que trobava ja superat, tot conservant un estil quasi documental._NEWLINE_Les diverg\xc3\xa8ncies entre Bj\xc3\xb6rk i Lars von Trier han influenciat sovint la pel\xc2\xb7l\xc3\xadcula durant el rodatge. Lars von Trier hauria mantingut cont\xc3\xadnuament la seva actriu en situaci\xc3\xb3 de debilitat, com ho havia fet Stanley Kubrick amb la seva comediant Shelley Duvall a The Shining. Bj\xc3\xb6rk, aparentment molt implicada en el seu paper en el punt de sentir-ho m\xc3\xa9s que d\'interpretar-lo, s\'hauria portat de manera neur\xc3\xb2tica i excessiva, anant-se fins i tot del plat\xc3\xb3 alguns dies en ple rodatge.\n_START_SECTION_\nPrecisions t\xc3\xa8cniques\n_START_PARAGRAPH_\nPer filmar les seq\xc3\xbc\xc3\xa8ncies ballades i cantades, Lars von Trier ha utilitzat de manera simult\xc3\xa0nia cent petites c\xc3\xa0meres digitals, amb l\'objectiu de donar als n\xc3\xbameros musicals l\'estil d\'una verdadera retransmissi\xc3\xb3 en directe. La majoria eren amagades als decorats, altres han estat esborrades digitalment, i algunes eren manejades per diferents operadors, sobretot per als primers plans de Bj\xc3\xb6rk, dif\xc3\xadcils de realitzar per la gran mida dels decorats. Aquest sistema, qui ha perm\xc3\xa8s gravar cadascuna d\'aquestes escenes en dos dies en lloc d\'un mes, porta naturalment a un muntatge molt tallat en els plans curts i fixos, el que va en contra de les regles tradicionals de la com\xc3\xa8dia musical, m\xc3\xa9s acostumada als amplis moviments de c\xc3\xa0mera.\n_START_SECTION_\nPremis i nominacions\n_START_PARAGRAPH_\nLa pel\xc2\xb7l\xc3\xadcula es va estrenar el 53\xc3\xa8 Festival Internacional de Cinema de Canes, on va ser admirada i discutida per la cr\xc3\xadtica. Va obtenir la Palma d\'Or i el guard\xc3\xb3 corresponent a la millor actriu. La can\xc3\xa7\xc3\xb3 "I\'ve Seen It All" va ser candidata a l\'Oscar a la millor can\xc3\xa7\xc3\xb3 Original. En la presentaci\xc3\xb3 de la cerim\xc3\xb2nia Bj\xc3\xb6rk va llan\xc3\xa7ar el seu fam\xc3\xb3s vestit del cigne.'